Sljedećih jedanaest
Grupa jedanaest država (N-11) ili Sljedećih jedanaest (eng. Next Eleven) je niz od jedanaest država, koje imaju potencijal, da uz države BRICS-a postanu najveće svjetske privrede u 21. vijeku. To su: Bangladeš, Egipat, Filipini, Indonezija, Iran, Južna Koreja, Meksiko, Nigerija, Pakistan, Turska i Vijetnam. Pojam je 2005. godine, prvi uveo Jim O'Neill, ekonomista investicijske banke Goldman Sachs u naučnom radu. Ove države imaju obećavajuće mogućnosti za ulaganja i dalji razvoj. Na kraju 2011., četiri glavne države iz ove grupe (Meksiko, Indonezija, Južna Koreja i Turska) također poznate kao MIKT, činile su 73 posto BDP-a svih država Grupe jedanaest država. BDP BRIC država (Brazil, Rusija, Indija i Kina) bio je 13,5 triliona dolara, dok je BDP MIKT bio gotovo 30 posto toga: 3,9 triliona dolara. Obilježja Grupe jedanaest država su: makroekonomska stabilnost, politička zrelost, otvorenost trgovini, investicijska politika i kvalitet obrazovanja. Sličan pojam je CIVETS: (Kolumbija, Indonezija, Vijetnam, Egipat, Turska, Južnoafrička Republika), koji je skovao ekonomist Robert Ward 2009. godine.